Croatian president tells people to buy in bulk for at least 2 weeks.
Više je internetskih portala objavilo članke s naslovima koji sadrže tvrdnju da je predsjednik Republike Hrvatske Zoran Milanović savjetovao građanima RH da se zbog pandemije koronavirusa opskrbe hranom, točnije onom količinom hrane koja im je potrebna za dva tjedna 1, 2., Zoran Milanović to nije rekao. Predmetni naslovi manipulacija su Milanovićevim izjavama iznesenima na press konferenciji 13. ožujka, a koju je moguće u cijelosti pogledati na YouTube kanalu dnevnog lista 24sata., Obrativši se javnosti Milanović nije građanima savjetovao da pokupuju zalihe hrane za naredna dva tjedna, već je govorio o nužnosti održavanja tzv. socijalne distance – smanjenja međuljudskih kontakata i održavanju međusobne udaljenosti od oko 2 metra kako bi se smanjila mogućnost prijenosa virusa s čovjeka na čovjeka., “Jedna od stvari koju bih ja ovdje istaknuo, a nisam čuo da to itko koristi, a radi se o socijalnoj distanci. Zato kažem da zvuči malo grubo, radi se o društvenoj distanci koju kao osobe, kao fizička bića trebamo držati jedni prema drugima. Nismo na to navikli, nismo tako formirani, ne živimo takav život… Naprosto ljudi će se morati, naročito u sljedeća dva tjedna, malo više povući u svoj nukleus, u obitelj. Ići manje van. To se ne može potpuno zaustaviti. Ne možete ljude, ne vidim da je to itko pokušao, a kamoli uspio, pa ni Italija, baš zatvoriti u njihove kuće. Ali da, trebat ćemo se manje družiti i komunicirati s drugim ljudima, s nepoznatim ljudima. Dakle sve ono što je izvan našeg socijalnog i obiteljskog nukleusa. To je realnost”, rekao je Milanović., Predsjednik je zatim dodao kako je ta potreba za što manjim kretanjem među drugim ljudima razlog zbog kojeg ljudi kupuju zalihe namirnica. Smatra da su se ljudi odlučili opskrbiti kako ne bi morali svaki dan izlaziti iz kuće u trgovinu, a ne jer su u panici., “U tom svjetlu ja gledam potrebu nekih ljudi da se opskrbe namirnicama u malo većoj količini. Jer ako to neće učiniti, onda će morati češće izlaziti iz kuće. Prema tome je dobro da prva dva-tri dana ‘nakupuju’ što je moguće više. To nije panika. To obično zvuči kao panika. U ovom slučaju, ako je cilj odnosno sredstvo da držimo socijalnu distancu, onda moramo stvoriti uvjete za život u nekakvom zatvorenom, izoliranom, intimnom prostoru. Naravno, sa svim ograničenjima koja tu postoje, dakle nema totalnog zatvaranja u sebe, ali da – socijalna distanca. Nažalost, tako je, sljedeća dva tjedna, pa ćemo vidjeti”, rekao je Milanović., Kad se Milanovićeva izjava pogleda u cjelovitom kontekstu, jasno je kako predsjednik Republike nije sugerirao građanima da kupe one količine hrane koje su im potrebne za dva tjedna. Milanović je građane pozvao da naredna dva tjedna održavaju socijalnu distancu, tj. da smanje kontakte s drugim ljudima koliko god je moguće, ali uz napomenu kako je potpuno jasno da ljudi ne mogu čitavo to vrijeme provesti zatvoreni u kućama., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Ne, predsjednik Milanović nije pozvao građane da kupe zalihe hrane za dva tjedna - Faktograf.hr